52. schôdza NR SR - 11.deň - A. dopoludnia
Dátum: 2026-06-10
Poslanec: Dvořák, Oskar (PS)
Druh vystúpenia: Vystúpenie v rozprave

No, chcem sa, pardon, pán minister, ja viem, že vás to otravuje, ale vy ste v tej vládnej koalícii, vy ste si to schválili, vám to prešlo cez koaličnú radu, tento rokovací poriadok, tak my len hráme podľa vašich pravidiel teda. Ale ja sa chcem vyjadriť k dôležitej téme. To je posledná téma, ktorú teda mám. Pán minister, možno by som k tomu aj inak vlastne trošku bol tolerantnejší aj voči vášmu času. Keby ste nevyužívali záverečné slovo, keby ste sa prihlásili normálne do rozpravy, ako ste to včera urobili, za to vás pochválim, a nechali nás reagovať, pretože ja už vidím, čo sa presne stane. My doodpovedáme. Vy si poviete nejaký všeobecný floskuloidný záver, zaútočíte tu na opozíciu, na vládu Radičovej a tým uzatvoríte rozpravu, my nebudeme môcť reagovať. Čiže toto je naša jediná šanca, ako sa môžeme brániť, ako môžeme diskutovať o tomto zákone. Ale k veci teraz. Ja sa chcem vyjadriť k tej veci, k tomu § 7 ods. 5, ktorý tu riešil Tomáš. A on to otvoril, včera to tu riešila aj Janka Cigániková. Toto je, ako to nazýva Tomáš, diaľnica pre nové lieky a pre neefektivitu a vy budete zhoršovať tú situáciu v tom, že dnes už máme aj štúdie zo zahraničia, ktoré hovoria, teda toto bolo spomenuté, množstvo tých inovatívnych liekov, ktoré sa aj stále nazývajú inovatívne a dostali sa do toho systému, nemali prínos pre pacienta. Hovoria to už Angličania v NICE, hovoria to Nemci vo svojich, ktorí majú najväčšiu dostupnosť tých liekov. Hovoria, že tie lieky, ktoré sme tu pustili za milión, maximálne predĺžili ani nie o pol roka. To sú lieky, ktoré väčšinou do pol roka predĺžili nejaké prežívanie alebo kvalitu života. To je naozaj, my platíme milióny € za to, aby sme predĺžili niekomu, niekomu terminálnemu pacientovi, dajme tomu o mesiac, dva, tri nejaké prežívanie. A čo je teda na tom najhoršie, je to, že vy vytvárate nový systém, ako sa ešte viac takýchto liekov sem môže dostať. Tú podmienenú registráciu, o ktorej hovoril Tomáš. Tu naozaj prídu lieky, pri ktorých sa nebude musieť dokazovať žiadny prínos, žiadna farmakoekonomika, oni budú mať tri roky výhradné postavenie, prídu do toho systému a tri roky budú v tom systéme fungovať neohrozene. Ale čomu som sa ja chcel vyjadriť potom následne, a vy to máte momentálne, však nepôjdem úplne do tých paragrafov, ale však momentálne to máte v tom § 93 ods. 2 zadefinované, že keď po troch rokoch príde aj ministerstvo a povie, že tak ty, milý liek, ja mám podozrenie, že ty teda nemáš ten prínos, o ktorom si mi tu hovoril, ktorý som ti tu tri roky preplácal milióny eur, tak mi teda povedz, že aký, aký máš ty prínos. A vyžiadate si od toho lieku, ktorý príde tou podmienečnou registráciou cez ten § 7 ods. 5, si vypýtate tú farmakoekonomickú analýzu a on vám teda povie, že ju nemá. No a priamo tá dikcia toho zákona hovorí, že ak tieto dáta z klinickej praxe nie sú dostupné, tak použijete dáta z, ak nemáte dostupné tieto farmakoekonomické dáta a tie z reálnej praxe, tak použijete z vlastných klinických štúdií, ktorými držiteľ registrácie disponuje. To znamená, že vy nemusíte potom ani ten liek vyhodiť, a to bude to politicky na tom najťažšie. Vy si predstavte, že tri roky vám to funguje liek. Máte naňho naučených pacientov, vzbudili ste nejakú nádej u tých pacientov. A po troch rokoch ja chcem vidieť, ako vy prídete a poviete, že viete čo, ten liek vlastne nie je vôbec účinný, pretože možno predĺžil len o mesiac prežívanie tých pacientov, ale platíme za neho milióny eur. Ja chcem vidieť, ako si vy dovolíte takýto liek vyhodiť von. A hlavne, tento paragraf, ak otvoríte, to už o tom nebude rozhodovať súčasný minister zdravotníctva. O tom budú rozhodovať budúci ministri zdravotníctva a budúce vlády. A teraz ja chcem vidieť, kto si akože z politických dôvodov aj laicky to, že tu má naučených Chcem vidieť, ako si vy dovolíte takýto liek vyhodiť von. A hlavne tento paragraf, ak otvoríte, to už o tom nebude rozhodovať súčasný minister zdravotníctva. O tom budú rozhodovať budúci ministri zdravotníctva a budúce vlády. A teraz ja chcem vidieť, kto si akože z politických dôvodov aj lajzne to, že tu má naučených pacientov, stovky, tisícky pacientov. Budeme tu mať jasný dôkaz o tom, že ten výrobca, ten držiteľ registrácie nemá jasný prínos. Tak vy využijete následne, tu máte tú slučku v tom paragrafe, že poviete, lebo nikto si to nelajzne. Kto by si, ja chcem vidieť, kto by si to lajzne, či by si to lajzla súčasná vládna koalícia, že by takýto liek vyhodila z kategorizácie, zo systému, ak sú na neho naučené tisícky pacientov. No a máte tu potom napísané, že sami to máte napísané v tom § 93, že vy vôbec vlastne ani od neho nebudete potrebovať nejaké dôkazy o tej neefektivite. Vám stačí, keď vám dá nejaké vlastné chemické vlastné skúšania, ktoré si robil teda aj ešte pred samotnou registráciou a tieto vlastne vy neviete nijakým spôsobom konfrontovať, alebo ich ani nemusíte konfrontovať, ak nechcete, pretože následne však to vám umožňuje tá legislatíva, ako je dnes napísaná, že vy môžete, ale nebudete musieť to ministerstvo vyzvať na prehodnotenie tej MEA zmluvy. No a ja chcem vidieť, že kto si lajzne teda týchto pacientov odstrihnúť od tých liekov, ktorí majú vzbudenú falošnú nádej a kto by im teda racionálne vysvetlil, že pozrite, ten liek nemá teda ten požadovaný účinok. No a čo je na tom najhoršie a o tom rozprávala Janka Ciganíková včera, je, že ak vy dostanete do systému takýto liek podľa toho § 7 ods. 5, on sa môže stať takzvaným komparátorom pre všetky ostatné lieky. To znamená, že ak bude chcieť ďalší podobný liek vstúpiť do toho systému, tak vy mu nebudete musieť úplne v pohode robiť. Vy ho tam môžete dostať cez ten § 7 ods. 5 znova. Znova ho tam budete môcť dostať. Nebudete mu musieť urobiť farmakoekonomiku, alebo ak by ste mu ju robili, ako ostatným liekom a pôjdete aj mimo tohto paragrafu a budete mu tú farmakoekonomiku robiť, tak tento liek, ktorý je v tom systéme a ktorý na základe nie oficiálnych klinických dát z praxe dokazoval svoju efektivitu, ale na základe toho, čo vám iba povie ten výrobca, môžete mu dôverovať. Tak na základe tohto vy ho budete musieť komparovať a môžete spustiť takú špirálu drahoty a neefektivity tých liekov, že toho sa ja najviac obávam. Vy dostanete jeden liek do toho systému cez tento § 7 ods. 5, ktorý bude veľmi neefektívny a bude pacientom za ťažké milióny prinášať možno mesiac života. A vy následne tento liek bude môcť slúžiť ako tzv. komparátor pre všetky ostatné lieky, ktoré do toho systému budú môcť prísť, a to znamená, že zoberte si tú škálu, tá by bola takto nízko, že tu by bol ten liek neefektívny. Vy ho dostanete na takejto úrovni do toho systému a všetky ostatné lieky, ktoré budú chcieť vstupovať brutálne efektívne, takto budete porovnávať s tým komparátorom tuto, nie s tou reálnou cenou a prínosom a spôsobíte takúto obrovskú špirálu tých nákladov v tom systéme. A to za to? A samozrejme, ale však to vám nebráni. Z politických dôvodov stále budete môcť hovoriť: my sme priniesli nové lieky pacientom. Tuto máme nový revolučný liek, ktorý prišiel pred rokom na trh a my sme ho dostali do systému. Ale už nepoviete to B, že zaplatíme za neho desiatky miliónov € za to, aby sme týždne až možno jednotky mesiacov priniesli tomu pacientovi. Aj napriek tomu, že tu máme možno efektívnejšie liečby, ja neviem, operačné alebo hocijaké iné terapeutické, alebo máme alternatívne lieky, ktoré by mohli byť lacnejšie, ale napríklad v tom systéme nemáme. Toto je táto špirála drahoty. Toto si vy koledujete, že môžete sem priniesť. To je z mojej strany všetko. Ďakujem.